stanford-oval/wikipedia huggingface dataset:
Filadelfeia (Palestiina)
Maantiede

Filadelfeia sijaitsi Palestiinassa Peraian alueella Jordan-joen itäpuolella lähellä Jabbok-jokea (nyk. Zarqa). Kaupungin akropoliina eli yläkaupunkina ja linnavuorena toimi L-kirjaimen muotoinen kukkula kaupungin pohjoisosassa. Sama kukkula on toiminut kaupungin linnoituksena myös myöhemmin muun muassa Umaijadien kalifaatin aikana. Kaupungin halki kulki wadi-joenuoma.
Historia

Rabbath-Ammon eli Rabba oli Ammonin kuningaskunnan eli ammonialaisten muinainen pääkaupunki. Se mainitaan usein Vanhassa testamentissa. Joab piiritti sitä, ja lopulta Daavid valtasi sen. Myöhemmin kaupunki sai itsenäisyytensä takaisin. Profeetoilta löytyy valituksia sen tuhosta jossakin vaiheessa. Stefanos Byzantionlainen sanoo, että kaupungin aiemmat nimet ennen Filadelfeiaa olivat Ammana ja Astarte.
Filadelfeian kaupunki oli makedonialainen asutus, joka perustettiin hellenistisellä kaudella sen jälkeen kun alue oli tullut osaksi Ptolemaiosten Egyptiä. Tuolloin Ptolemaios II Filadelfos (hallitsi 285–246 eaa.) perusti kaupungin uudestaan, ja se sai uuden nimensä, ”Sisarrakkaus", hänen lisänimestään. Kaupungin asukkaasta käytettiin etnonyymiä Filadelfeus (Φιλαδελφεύς), latinaksi Philadelpheus.
Kaupunki esiintyy uudella nimellään muun muassa Josephuksella, Klaudios Ptolemaioksella, Plinius vanhemmalla ja Hierokleella sekä rahoissa. Vanha nimi ei jäänyt kuitenkaan kokonaan pois käytöstä, ja Polybios käyttää kaupungista nimeä Rabbatamana (Ῥαββατάμανα).
Filadelfeia tuli Seleukidien Persian valtaan 100-luvulla eaa. Pompeius Suuri valtasi sen ensimmäisellä vuosisadalla, minkä kautta se tuli osaksi Rooman valtakuntaa. Roomalaisella kaudella kaupunki luettiin yhdeksi Dekapoliin kaupungeista. 100-luvulla jaa. kaupunki tuli osaksi roomalaista Arabian provinssia.
Rakennukset ja löydökset

Antiikin aikaisen kaupungin jäänteet ovat pääosin nykyisen kaupungin alla. Kaupungin halki kulkenut wadi oli katettu ja tunneloitu kaupungin kohdalla. Kaupungin pääkatu kulki sen pohjoislaidalla. Se oli reunustettu pylväiköin. Kaupunki oli ympäröity muurein, ja niiden pääportti oli itäsivulla pääkadun kohdalla. Toinen merkittävä, samoin pylväiköin reunustettu katu ristesi pääkadun kanssa suorassa kulmassa kaupungin länsiosassa.
Merkittävimmät jäänteet ovat kaupungin akropolis sekä roomalaisen teatterin ja nymfaionin rauniot. Akropoliilla on jäljellä linnoitteita sekä hellenistiseltä että roomalaiselta kaudelta. Kukkulalla oli kolme pengerrystä itä-länsisuunnassa, ja niitä tukivat suuret tukimuurit. Akropoliin etelälaidalla on Herakleelle omistetun temppelin rauniot 100-luvulta jaa. Temppeli edusti korinttilaista tyyliä, ja sen pylväiden korkeus oli noin 9 metriä. Temppelin lähellä oli suurikokoinen Herakleen patsas, josta on löydetty osia.
Suurikokoinen teatteri, joka on ajoitettu myös 100-luvulle, oli kaiverrettu kallioon akropoliin eteläpuolelle vastapäiseen rinteeseen. Sen katsomo oli tyypillisen puoliympyrän muotoinen, ja kaksi vaakasuuntaista käytävää jakoi sen pystysuunnassa kolmeen osaan, joissa oli 13, 14 ja 16 penkkiriviä. Kokonaisuuteen kuului myös erillinen odeion, joka sijaitsi teatterin itäpuolella. Teatterin ja odeionin rauniot ovat nykyisen kaupungin Hashemiittiaukion laidoilla.
Nymfaion on ajoitettu 100- tai 200-luvulle. Myös sen pylväät edustivat korinttilaista tyyliä. Muihin löydöksiin lukeutuu muun muassa roomalaisen kylpylän raunioita.
Filadelfeian / Ammanin akropolista.
Ammonialaisaikaisen vartiotornin jäänteet Ammanissa.
Vanha kartta Ammanista vuodelta 1889, johon on merkitty myös tärkeimmät antiikin aikaiset rakennukset.
Roomalainen teatteri.
Gold Digger

| ”Gold Digger” Kanye West ft>  Jamie Foxx |
| --- | --- | --- |

Singlen tiedot
 Albumilta: Late Registration
 Äänitetty : 2004
 Julkaistu: 5. heinäkuuta 2005
 Tuottaja(t): Kanye West, Jon Brion
 Tyylilaji: Hip hop, East Coast hip hop, R&B
 Kesto: 03.28
 Levy-yhtiö: Roc-A-Fella, Def Jam
Kanye Westin muut singlet
| ”Brand New” 2005 | ”Gold Digger” 2005 | ”Extravaganza” 2005 |
Jamie Foxxin muut julkaisut
| ”Slow Jamz” 2005 | ”Gold Digger” 2005 | ”Georgia” 2005 |
Gold Digger on yhdysvaltalaisräppäri Kanye Westin kappale, joka sisältää myös Jamie Foxxin esittämiä sanoja. Westin toisen, Late Registration -studioalbumin toisena singlenä julkaistuna "Gold Digger" saavutti Yhdysvaltain Billboard Hot 100 -listan ensimmäisen sijan 6. syyskuuta 2005, muodostuen Westin ja Foxxin toiseksi listan ensimmäisen sijan saavuttaneeksi singleksi. Jon Brionin vastaavasti tuottama kappale sisältää interpoloinnin Ray Charlesin kappaleesta "I Got a Woman".
Single rikkoi digitaalisten singlejen myyntiennätyksen viikossa myytyään yli 80 000 digitaalista latauskopiota ja se oli myös kaikkien aikojen nopeiten myynyt digitaalinen lataus; molemmat ennätykset on kuitenkin myöhemmin rikottu. Se oli vuoden 2005 toiseksi pisimpään Billboard Hot 100 -listan kärjessä pysynyt single kymmenellä viikolla, päästäen edelleen vain Mariah Careyn "We Belong Togetherin". Vuoden 2006 Grammy-palkintogaalassa kategoriassa "Gold Digger" oli ehdolla kategoriassa "Vuoden levytys" ja voitti kategoriassa "Paras soolorap-esitys". Kappale listattiin Billboard-aikakauslehden All Time Top 100 -listan sijalle 49 sekä Billboard Hot 100 Songs of the Decade-listan sijalle yhdeksän. Kappale äänestettiin VH1:n 100 Greatest Songs of Hip Hop -listan sijalle kaksikymmentä. Tammikuussa 2011 kappaletta oli pelkästään Yhdysvalloissa myyty yhteensä yli kolme miljoonaa kopiota. "Gold Diggeristä" tuli Yhdysvaltain 2000-luvun yhdeksänneksi menestynein single.
Käännös suomeksi
Freakout Remixes

| Freakout Remixes Kingston Wall |
| --- | --- | --- |

Remix-albumin tiedot
 Julkaistu: 2000
 Tuottaja(t): Pedro Cucaracha
 Tyylilaji: Trance Goa Breakbeat Electronica
 Kesto: 37.19
 Levy-yhtiö: Zen Garden
Kingston Wallin muut julkaisut
| III Tri-Logy 1994 | Freakout Remixes 2000 | Real Live Thing 2005 |
Freakout Remixes on vuonna 2000 julkaistu remixalbumi, joka on kunnianosoitus Kingston Wallille. Albumin kannessa on yhdistelty Kingston Wallin toisen albumin kannen ja Tout Paris -yhtyeen Pay with Love -albumin kansikuvia.
Kappaleet

Intro – 0.19
And I Hear You Call (Possibly Apple Remix) – 6.31 (säv. Kingston Wall, san. Walli, sov. Kingston Wall)
We Cannot Move (Goa2000-Channeled Remix by Texas Faggott) – 3.52 (säv. Kingston Wall, san. Walli, sov. Kingston Wall)
I'm Not the One (King2001-Mix by Praktika) – 5.31 (säv. Kingston Wall, san. Walli, sov. Kingston Wall)
With My Mind (Accu Remix) – 7.11 (säv. Kingston Wall, san. Walli, sov. Kingston Wall)
Used to Feel Before - Incoming (Use to Be Before-Refix by Squaremeat) – 7.31 (säv. Kingston Wall, san. Walli, sov. Kingston Wall)
Palékastro (Pale Raider Edit by Mutka) – 6.21 (säv. Kingston Wall, san. Walli, sov. Kingston Wall)
Levyn tiedot

Tuottaja: Pedro Cucaracha
Apulaistuottaja: Risto Eskolin
Julkistu Kari Hynninen / Zen Garden ohjauksessa
Masterointi: Juha Kaipiainen
Kansi: Petteri Vilkki
Kansikuva: Uncle Bob
Kannen tyttö: Katja Törmälä
Yhtyekuva: Jouko Lehtola
Kiitokset: Petri Walli, Jukka Jylli & Sami Kuoppamäki
Kiitokset: Risto Eskolin, Possibly Apple, Texas Faggott, Praktika, Accu, Squaremeat, Mutka and M1D1L11TTO.
Gaspar Corte-Real

Gaspar Corte-Realin patsas St. John’sissa Kanadan Newfoundlandissa.
Gaspar Corte-Real (n. 1450 – 1501?) oli portugalilainen löytöretkeilijä, joka etsi niin sanottua luoteisväylää.
Portugalilainen Vasco da Gama oli vuonna 1498 kiertänyt Afrikan ja löytänyt meritien Euroopasta Intiaan. Samaan aikaan Euroopassa liikkui kuitenkin huhuja, joiden mukaan englantilaisten tukema Giovanni Caboto olisi löytänyt Pohjois-Atlantin yli länteen purjehtimalla vaihtoehtoisen, nopeamman reitin Aasiaan. Portugalin kuningas Emanuel I päätti ottaa näistä huhuista selvää ja pyysi vuonna 1500 Gaspar Corte-Realia purjehtimaan samoille seuduille kuin Caboto aiemmin. Kuningas lupasi hänelle palkkioksi kaikki purjehduksen tuotot.
Corte-Real oli Azorien kuvernöörin poika, ja hänellä oli kokemusta Atlantilla purjehtimisesta. Niinpä hän selviytyi Atlantin yli ja saapui autioon ja jäiseen maahan, jota hän luuli Aasian osaksi. Nykyään kuitenkin tiedetään, että Grönlanti sijaitsee varsin kaukana Aasiasta.
Vuonna 1501 Corte-Real yritti uudelleen Aasiaan, tällä kertaa kolmella laivalla. Löytyi maa, jossa kasvoi paljon metsää (nykyinen Newfoundland tai Labrador). Saadakseen matkasta jotakin tuottoa portugalilaiset kaappasivat mukaansa paikallisia intiaaneja, jotka saattoi myöhemmin myydä orjiksi. Kaksi laivaa lähti takaisin Portugaliin, kun taas Corte-Real jatkoi yhdellä laivalla Amerikan rannikon tutkimista, ehkä toivoen löytävänsä jotain mielenkiintoisempaa kuin metsää ja intiaaneja.
Corte-Realin myöhemmästä kohtalosta ei tiedetä mitään. Hänen veljensä Miguel lähti vuonna 1502 etsimään veljeään, mutta katosi itsekin jonnekin Atlantille. Vuonna 1503 toinen veli Vasco Añes olisi ollut halukas etsimään kadonneita veljiään, mutta Portugalin kuningas päätti tässä vaiheessa, että asia oli loppuunkäsitelty. Vasco Añes ei saanut purjehduslupaa.
Corte-Realin löytöretkistä on säilynyt hyvin vähän tietoa, mutta häntä voitaneen luonnehtia varhaiseksi luoteisväylän etsijäksi. Portugalilaiset eivät tiettävästi yrittäneet perustaa siirtokuntia Corte-Realin löytämille maa-alueille.
Freedomland

| Freedomland |
| --- | --- |

Ohjaaja:  Joe Roth
Käsikirjoittaja:  Richard Price
Perustuu:  Richard Pricen romaaniin
Tuottaja:  Scott Rudin Charles Newirth
Säveltäjä:  James Newton Howard
Kuvaaja:  Anastas Michos (käännä suomeksi)
Leikkaaja:  Nick Moore
Tuotantosuunnittelija:  David Wasco
Pukusuunnittelija:  Ann Roth
Pääosat:   Samuel L. Jackson  Julianne Moore 
Valmistustiedot
Valmistusmaa:  Yhdysvallat
Tuotantoyhtiö:  Revolution Studios
Levittäjä:  Columbia Pictures Netflix
Ensi-ilta:  2006
Kesto:  115 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Freedomland (Freedomland) on vuonna 2006 ensi-iltansa saanut Joe Rothin ohjaama elokuva, jonka pääosia esittävät Samuel L. Jackson ja Julianne Moore. Rasismiaiheisen elokuvan käsikirjoituksen teki Richard Price samannimisen romaaninsa pohjalta.
Arvioita

Turun Sanomien Tapani Maskulan mielestä Freedomland yrittää osoittaa, miten helposti poliisin tutkimukset räjähdysherkissä kortteleissa saattavat johtaa rotumellakoihin. Hänestä ohjaaja Joe Roth ei kuitenkaan osaa tuoda esiin tarinan yhteiskunnallisia aspekteja, vaan ohjaa tarinasta ohutta kidnappausjännäriä.
Frenologia

Frenologian määritelmä Websterin sanakirjassa noin vuodelta 1900.
Frenologia on näennäistiedeoppi, jonka mukaan ihmisen persoonallisuus voidaan nähdä kallon muodoista (”kuhmuista”). Frenologia todettiin puoskaroinniksi 1900-luvun alkupuolella. Ihmisen persoonallisuuden piirteet liitetään frenologiassa tiettyihin aivoalueisiin: Mitä suurempi aivoalue on, sitä merkittävämpi tämän alueen edustama piirre on ihmisen persoonallisuudessa. Aivoalueen suuruus taas heijastuu kallon pintaan, jonka muodoista persoonallisuutta pystytään analysoimaan.
Oppi

Johann Spurzheim määritteli frenologian viisi keskeisintä periaatetta. Hänen mukaansa aivot ovat mielen elin. Mieli puolestaan koostuu noin kolmesta tusinasta kykyjä, joista osa on älyllisiä ja osa tunteellisia, ja jokaisella kyvyllä on puolestaan oma alueensa aivoissa. Jokaisella henkilöllä on oma määränsä jokaista kykyä, ja jos jotain kykyä on normaalia enemmän, se näkyy sen aivoalueen koossa. Koska kallo vastaa muodoiltaan aivoja, kykyjen määrä voidaan mitata kallon muodoista.
Frenologian kehittäjä Franz Joseph Gall oli käyttänyt puhdasta empirismiä menetelmän kehittämiseen. Hän oli käytännössä sattumanvaraisesti valinnut jokaisen kyvyn alueen aivoissa. Gall oli itse sijoittanut aivoihin 26 niin sanottua elintä.
Historia > Gall ja Spurzheim

Frenologian kehitti 1700-luvun lopulla lääkäri Franz Joseph Gall. Hän alkoi noin vuonna 1792 kerätä ihmisten ja eläinten kalloja ja tehdä niistä aivomuotteja, joiden avulla hän pystyisi tutkimaan niiden rakennetta. Gall etsi erityisesti kalloja, jotka olivat kuuluneet huomattavista ominaispiirteistä tunnetuille yksilöille. Hän halusi esimerkiksi rohkeiksi tai käteviksi tiedettyjen henkilöiden tai murhaajien kalloja. Gall huomasi tutkittuaan useiden nuorten taskuvarkaiden pään muotoja, että monilla niistä oli kohouma juuri korvien yläpuolella.
Gall kutsui uutta alaansa ”aivojen doktriiniksi”, organologiaksi ja myöhemmin ”aivojen fysiologiaksi”. Hän ei hyväksynyt muita nimiä, kuten frenologiaa eikä kraniologiaa. Englantilainen luonnontieteilijä Thomas Ignatius Maria Forster keksi vuonna 1815 termin frenologia, joka levisi 1820-luvulla yleiseen käyttöön.
Gall alkoi vuonna 1796 luennoida Wienissä uusista tutkimuksistaan. Niissä hänen avustajansa leikkeli aivoja. Gallin avustajana aloitti vuonna 1804 nuori lääketieteen opiskelija Johann Spurzheim. Gallista tuli luentojansa ansiosta tunnettu hahmo Wienissä. Keisari Frans II kielsi kuitenkin luennot joulukuussa 1801. Määräyksessä mainittiin useita syitä kiellolle. Myöhemmin kiellon taustalle on väitetty olleen paikallinen papisto, mutta monet papit olivat todellisuudessa jopa innostuneita Gallin menetelmästä.
Kielto toi frenologialle lisää julkisuutta, ja sen jälkeen se lähti myös leviämään, kun Gall lähti maaliskuussa 1805 Euroopan-kiertueelle Spurzheimin kanssa. Kiertue kesti yli kaksi ja puoli vuotta, ja Gallin menetelmästä tuli kansainvälinen sensaatio ja todella suosittu oppineiden ja varakkaiden keskuudessa. Gall kävi kumppaniensa kanssa yli 50 kaupungissa. Spurzheim alkoi kiertää myös itsenäisesti, ja hän piti ensimmäisen oman luentonsa Lontoossa 1813. Yhdysvaltojen Bostoniin hän meni vuonna 1832.
Manner-Euroopasta menetelmä levisikin sekä Englantiin että Yhdysvaltoihin, ja siihen uskoivat muun muassa kirjailija Arthur Conan Doyle, luonnontieteilijä Alfred Russel Wallace ja runoilija Walt Whitman. Siitä tuli huomattavan suosittua, ja monet kävivät mittauttamassa päänsä frenologilla. Yhdysvalloissa veljekset Lorenzo ja Orson Fowler perustivat frenologiaklinikoita, myivät varusteita muille frenologeille ja perustivat American Phrenological Journal -lehden, joka ilmestyi 1838–1911.
Historia > Todistaminen virheelliseksi

Frenologia sai jo hyvin varhain ensimmäiset tieteelliset kriitikkonsa. Ranskan instituutti keräsi vuonna 1808 Georges Cuvier’n johtaman ryhmän, joka tutkittuaan frenologiaa totesi, ettei sillä ole tieteellistä pohjaa. Monet tieteilijät yrittävät toistaa Gallin kokeita, mutta he eivät saaneet samanlaisia tuloksia. Vaikka frenologialla oli paljon seuraajia, tiedekenttä piti sitä jo 1830-luvulla yleisesti näennäistieteenä.
Ranskalainen Pierre Flourens kirjoitti vuonna 1843, kuinka frenologian taustalla oleva oletus aivojen ja kallon muotojen vastaavuudesta on virheellinen. Hän todisti oletuksen vääräksi tutkimalla eläimiä poistamalla osia niiden aivoista. Frenologian tutkimus alkoi hiipua, mutta se ei ole hävinnyt missän vaiheessa kokonaan. Sillä on seuraajia edelleen 2000-luvulla.
Merkitys

Vaikka frenologia osoitettiinkin näennäistieteeksi, sillä on ollut vaikutuksia moderniin neurologiaan. Frenologian ansiosta tutkijat alkoivat kiinnostua älyllisten toimintojen sijoittamiseen tietyille aivon alueille. Gallin frenologia sijoitti aivojen kartalle erilaisia persoonallisuuksia, mutta moderni neurotiede puolestaan on kartoittanut erilaisia perustaitoja, kuten matemaattisten laskutoimitusten suorittamisen tai kielten tulkitsimisen.
Aiheesta muualla

Kuvia tai muita tiedostoja aiheesta Frenologia Wikimedia Commonsissa
Glenn Anderson

| Glenn Anderson |
| --- | --- |

Henkilötiedot
Syntynyt: 2. lokakuuta 1960 Vancouver, Brittiläinen Kolumbia
Kansalaisuus:   Kanada
Jääkiekkoilija
Lempinimi:  Iso-Glennu
Pelipaikka:  laitahyökkääjä
Maila:  vasen
Pituus:  180 cm
Paino:  79 kg
Pelaajaura
Pääsarjaura:  1980–1997
Seurat:  Edmonton Oilers Toronto Maple Leafs New York Rangers St. Louis Blues
NHL-varaus:  69. varaus, 1979 Edmonton Oilers
Hockey Hall of Fame
 2008 
| Stanley Cup  |
| --- | --- | --- |
|  | Edmonton Oilers | 1984  |
|  | Edmonton Oilers | 1985  |
|  | Edmonton Oilers | 1987  |
|  | Edmonton Oilers | 1988  |
|  | Edmonton Oilers | 1990  |
|  | New York Rangers | 1994  |
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Ruotsi 1989 | jääkiekko |  |
Glenn Christopher Anderson (s. 2. lokakuuta 1960 Vancouver, Brittiläinen Kolumbia, Kanada) on entinen  ammattijääkiekkoilija. Oikean laitahyökkääjän paikalla viihtynyt Anderson pelasi National Hockey Leaguessa seuroinaan Edmonton Oilers, Toronto Maple Leafs, New York Rangers ja St. Louis Blues. NHL-uransa 1129 ottelussa hän saalisti kaikkiaan 498 maalia ja 601 maalisyöttöä (yhteensä 1099 pistettä). Jäähyjä hänelle tuomittiin 1120 minuuttia. Glenn Anderson voitti viisi Stanley Cupia Oilersin ja yhden Rangersin kanssa.
Hän edusti Kanadaa vuoden 1980 talviolympialaisissa sekä kahdesti MM-kisoissa ja Kanada-cupissa.
Kauden 1994–95 NHL-työtaistelun aikana hän pelasi Rauman Lukon riveissä neljä SM-liigaottelua. Tämän lyhyen vierailun aikana kävi selväksi, ettei perinteikäs raumalainen elokuvateatteri, Iso-Hannu, ollut Glennin makuun. Aina yhtä nokkela raumalainen jääkiekkoyleisö nimesikin hänet leikkisästi Iso-Glennuksi.
Vuonna 2008 Anderson nimettiin Hockey Hall of Fameen.
Aiheesta muualla

Glenn Anderson Eurohockey.com. (englanniksi)
Glenn Anderson The Internet Hockey Databasessa (englanniksi)
Gene Handley

Eugene Louis "Gene" Handley (25. marraskuuta 1914 – 12. huhtikuuta 2009) oli yhdysvaltalainen baseballpelaaja. Hän syntyi Kennettissä, Missourissa, ja opiskeli Bradleyn yliopistossa. Toinen baseballtähti, Lee Handley, oli hänen veljensä.
Handley pelasi MLB-tasolla vuosina 1946–1947. Hänen seuransa oli Philadelphia Athletics.
Feng Tianwei

| Feng Tianwei |
| --- | --- |
 Feng vuonna 2008
Henkilötiedot
Syntynyt: 31. elokuuta 1986 Harbin, Kiina
Kansalaisuus:   Singapore
Uran tiedot
Pituus:  163 cm
Paino:  55 kg
Laji:  Pöytätennis
Saavutukset
Paras sijoitus maailmanrankingissa:  2. (huhtikuu 2010)
| Mitalit> Maa:   Singapore.Naisten pöytätennis. Olympialaiset  | Mitalit> Maa:   Singapore.Naisten pöytätennis. Olympialaiset  | Mitalit> Maa:   Singapore.Naisten pöytätennis. Olympialaiset  | Maa:   Singapore> Naisten pöytätennis. |
| --- | --- | --- | --- |
|  Hopeaa | Peking 2008 | Joukkue |  |
|  Pronssia | Lontoo 2012 | Joukkue |  |
|  Pronssia | Lontoo 2012 | Kaksinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2010 | Joukkue |  |
|  Hopeaa | Guangzhou 2008 | Joukkue |  |
|  Hopeaa | Dortmund 2012 | Joukkue |  |
|  Pronssia | Pariisi 2013 | Nelinpeli |  |
|  Pronssia | Tokio 2014 | Joukkue |  |
|  Pronssia | Suzhou 2015 | Nelinpeli |  |
|  Pronssia | Düsseldorf 2017 | Nelinpeli |  |
| AM-kilpailut  | AM-kilpailut  | AM-kilpailut  |  |
|  Hopeaa | Lucknow 2009 | Kaksinpeli |  |
|  Hopeaa | Macao 2011 | Kaksinpeli |  |
|  Pronssia | Lucknow 2009 | Nelinpeli |  |
|  Pronssia | Busan 2013 | Joukkue |  |
|  Pronssia | Pattaya 2015 | Kaksinpeli |  |
| Aasian kisat  | Aasian kisat  | Aasian kisat  |  |
|  Hopeaa | Kanton 2010 | Joukkue |  |
|  Pronssia | Incheon 2014 | Kaksinpeli |  |
|  Pronssia | Incheon 2014 | Joukkue |  |
Feng Tianwei (yksink.: 冯天薇; perint.: 馮天薇; pinyin: Féng Tiānwēi; s. 31. elokuuta 1986, Harbin, Kiina) on singaporelainen pöytätennispelaaja, olympiamitalisti ja maailmanmestari. Feng on saavuttanut kolme olympiamitalia, joista kaksi Lontoon olympialaisissa 2012 kaksinpelissä ja joukkuepelissä. Hän saavutti myös joukkuepelissä hopeaa Pekingissä 2008. Hänellä on maailmanmestaruus vuodelta 2010, jolloin hän saavutti kultaa joukkuekilpailussa. Hänellä on yhteensä seitsemän MM-mitalia sekä viisi Aasian-mestaruusmitalia.
Marraskuussa 2019 hänen sijoituksensa ITTF:n kaksinpelirankingissä oli 9. Hänen paras rankingsijoituksensa on 2. huhtikuulta 2010. Nelinpelirankingissä hän oli alkuvuodesta 2019 sijoilla 22.–34. Yu Mengyun kanssa.
Elämä ennen ammattilaisuutta

Feng on syntynyt 31. elokuuta 1986 Harbinissa Heilongjiangin maakunnassa Koillis-Kiinassa. Vuonna 2005 hän siiryti pelaamaan Japanin ammattilaisliigaan. Täällä pelatessaan Singaporen pöytätennisliitto kiinnostui Fengistä. Hänet kutsuttiin harjoittelemaan Singaporeen maaliskuussa 2007 Foreign Sports Talent Scheme -ohjelman perusteella. Hän sai Singaporen kansalaisuuden tammikuussa 2008.
Ammattilaisena

Hän teki ammattilaisuransa alle 21-vuotiaiden sarjassa maaliskuussa 2007 ITTF:n Pro-Tourilla. Feng oli elokuussa 2007 Kiinan Taipein avoimessa turnauksessa toinen hävittyään Li Jia Weille loppuottelun 4–2. Kyseessä oli Fengin kolmas ITTF Pro-Tourin turnaus.
Ammattilaisena > Ensimmäiset olympialaiset ja maailmanmestaruuskilpailut

Vuonna 2008 Feng osallistui ensimmäistä kertaa maailmanmestaruuskilpailuihin Guangzhoussa. Feng kilpaili naisten joukkuekilpailussa. Hänen edustamansa Singapore oli MM-kilpailujen toinen hävittyään Kiinalle loppuottelun 3–1. Feng pelasi loppuottelussa yhden ottelun, jonka hävisi Zhang Yiningille 1–3. Ennen olympialaisia hän oli kolmas Singaporen avoimessa turnauksessa ja kolmas Chilen avoimessa turnauksessa.
Feng valittiin myös Pekingin olympialaisiin 2008. Feng pelasi sekä joukkuekilpailussa että kaksinpelissä. Kaksinpelissä Feng pääsi aloittamaan kolmannelta kierrokselta voittaen eteläkorealaisen Dang Ye-Seon 4–0. Neljännellä kierroksella hän voitti alankomaalaisen Jie Lin 4–1. Puolivälierissä Feng hävisi tulevalle olympiavoittajalle Zhang Yiningille 4–1. Joukkuekilpailun alkulohkossa Feng pelasi jokaista joukkuetta vastaan yhden ottelun. Hän voitti Jie Lin 3–2, nigerialaisen Bose Kaffon 3–0 ja yhdysvaltalaisen Chen Wangin 3–1. Välierissä Singapore kohtasi Etelä-Korean. Välierissä Feng pelasi kaksi ottelua, jotka voitti kummatkin. Hän voitti Dang Ye-Seon 3–0 ja Park Mi-Yeongin 3–1. Singapore voitti välierän 3–2 ja pääsi loppuotteluun Kiinaa vastaan. Loppuottelussa Feng pelasi yhden ottelun häviten Wang Nanille 3–1. Singapore hävisi kolme ensimmäistä ottelua ja saavutti lopulta olympiahopeaa. Kyseinen olympiamitali oli Singaporen ensimmäinen olympiamitali sen itsenäisyyden aikana.
Olympialaisten jälkeen Feng kilpaili syyskuussa 2008 ITTF:n World Cupissa Kuala Lumpurissa. Hän oli tuolloin kolmas voitettuaan pronssiottelussa Wang Yuegun. ERKEn avoimessa turnauksessa Berliinissä marraskuussa 2008 hän saavutti kultaa joukkuekilpailussa Li Jia Wein ja Wang Yue Gun kanssa. Vuoden 2008 päätteeksi Today valitsi Fengin kolmanneksi parhaaksi naisurheilijaksi.
Vuonna 2009 Feng kilpaili kuudessa ITTF:n Pro-Tourin avoimessa turnauksessa. Hän voitti näistä yhden turnauksen Soulissa. Hän pääsi myös kiertueen päättävään lopputurnaukseen, jossa hän putosi välierissä. Hän osallistui vuoden aikana myös Jokohaman MM-kilpailuihin, joissa hän putosi kaksinpelissä puolivälierissä. World Cupissa hän oli neljäs.
Vuosi 2010 alkoi Fengin osalta valinnalla Singaporen vuoden pöytätennispelaajaksi. Hän saavutti uransa korkeimman rankingin sijoituksensa, kun hän nousi huhtikuussa 2010 maailmanlistan toiseksi.  Vuoden 2010 aikana Feng otteli kuudessa ITTF Pro-Tourin avoimessa turnauksessa. Hän oli parhaimmillaan toinen Incheonin avoimessa turnauksessa. Hän voitti myös Pro-Tourin päättävän kilpailun Soulissa. Moskovan MM-kilpailuissa Feng oli osa joukkuetta, joka voitti joukkuekilpailun maailmanmestaruuden. Loppuottelussa Feng voitti kiinalaiset Ding Ningin ja Liu Shiweninin.
Vuonna 2011 Feng kilpaili ITTF:n Pro-Tourilla yhdeksässä avoimessa turnauksessa. Hän saavutti kaksi turnausvoittoa Incheonissa ja Kobessa. Hän oli myös Shenzenissä toinen. Kiertueen lopputurnauksessa Feng jäi puolivälieriin. World Cupissa hän oli neljäs.